**A 15. SORSZÁMÚ FŐ HATÁRRENDÉSZ MEGNEVEZÉSŰ SZAKKÉPESÍTÉS-RÁÉPÜLÉS SZAKMAI ÉS VIZSGAKÖVETELMÉNYE**

***1. Az Országos Képzési Jegyzékben szereplő adatok***

1.1. A szakképesítés-ráépülés azonosító száma: 55 861 03

1.2. Szakképesítés-ráépülés megnevezése: Fő határrendész

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 300-500

***2. Egyéb adatok***

2.1. A képzés megkezdésének feltételei: –

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: 54 861 01 Rendőr tiszthelyettes (Határrendészeti rendőr) szakképesítés

2.3. Előírt gyakorlat: 1 év szakterületi gyakorlat

2.4. Egészségügyi alkalmassági követelmények: szükségesek

2.5. Pályaalkalmassági követelmények: szükségesek

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

***3. Pályatükör***

3.1. A szakképesítés-ráépüléssel legjellemzőbben betölthető munkakörök, foglalkozások

|  |  |  |  |
| --- | --- | --- | --- |
|   | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető****munkakör(ök)** |
| 3.1.2. | 5251 | Rendőr | Szolgálatparancsnok |
| 3.1.3. | 5251 | Rendőr | Kiemelt főhatárrendész |
| 3.1.4. | 5251 | Rendőr | Főhatárrendész |
| 3.1.5. | 5251 | Rendőr | Határrendészeti szakértő |

3.2. A szakképesítés-ráépülés munkaterületének rövid leírása

Határrendészeti, ügyeleti, idegenrendészeti és menekültügyi feladatokat szakszerűen lát el.

A szakképesítés-ráépüléssel rendelkező képes:

- határrendészeti jellegű feladatokat teljes körűen önállóan végezni

- ügyeleti, menekültügyi feladatokat ellátni

- helyi szintű szervező, irányító és ellenőrző szolgálatot ellátni

- nemzeti és nemzetközi együttműködésben részt venni

- kockázatelemzést végezni

- kötelékben végrehajtott határrendészeti tevékenységeket (üldözés, zárás, kutatás, ellenőrző átengedő pont működtetés) irányítani

- menekültügyi eljárásban a határrendészek szolgálati tevékenységét megszervezni, irányítani

- közreműködni a határrendészek helyi szintű felkészítésében, továbbképzésében

- határvédelmi tevékenység során kiskötelékek (raj, szakasz, csoport) harcát megszervezni és vezetni

- műszaki-technikai és figyelő eszközöket telepíteni, üzemeltetni

- számítástechnikai eszközöket alkalmazni, valamint munkája során a határrendészetet támogató informatikai rendszerek szolgáltatásait igénybe venni

- a határhelyzet alakulásával összefüggő elemzéseket végezni, írásos jelentéseket készíteni, szóbeli tájékoztatást tenni

- idegenek számára a határrendészeti és menekültügyi eljárásokról idegen nyelvű tájékoztatást adni

3.3. Kapcsolódó szakképesítések

|  |  |  |  |
| --- | --- | --- | --- |
|   | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 861 01 | Rendőr tiszthelyettes (Határrendészeti-rendőr) | szakképesítés |

***4. Szakmai követelmények***

|  |  |  |
| --- | --- | --- |
|   | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosítója** | **megnevezése** |
| 4.3. | 10407-12 | Fő határrendész feladatai |

***5. Vizsgáztatási követelmények***

5.1. A komplex szakmai vizsgára bocsátás feltételei

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele

|  |  |  |  |
| --- | --- | --- | --- |
|   | A | B | C |
| **5.2.1.** | **A szakképesítés-ráépülés szakmai követelménymoduljainak** |
| 5.2.2. | **azonosító****száma** | **megnevezése**  | **a modulzáró vizsga vizsgatevékenysége** |
| 5.2.3. | 10407-12 | Fő határrendész feladatai | gyakorlati, írásbeli, szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai

5.3.1. Gyakorlati vizsgatevékenység

A vizsgafeladat megnevezése: Határrendészeti intézkedés

A vizsgafeladat ismertetése: A vizsgázó a tétel szerinti szituációban, fő határrendészként (járőrvezető/ügyeletes) intézkedik.

A vizsgafeladat időtartama: 15 perc

A vizsgafeladat értékelési súlyaránya: 30%

5.3.2. Központi írásbeli vizsgatevékenység

A vizsgafeladat megnevezése: Fő határrendészi ismeretek

A vizsgafeladat ismertetése: A vizsgafeladat az 10407-12 Fő határrendész feladatai követelménymodul elméleti ismeretanyagát tartalmazza.

A vizsgafeladat időtartama: 60 perc

A vizsgafeladat értékelési súlyaránya: 30%

5.3.3. Szóbeli vizsgatevékenység

A vizsgafeladat megnevezése: Fő határrendészeti szakfeladatok

A vizsgafeladat ismertetése: A szóbeli központilag összeállított vizsga kérdései a 4. Szakmai követelmények pontban megadott modulokhoz tartozó témakörök mindegyikét tartalmazza.

A vizsgafeladat időtartama: 30 perc (ebből felkészülési idő: 10 perc, válaszadási idő 20 perc)

A vizsgafeladat értékelési súlyaránya: 40%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv weblapján érhetők el.

5.5. A szakmai vizsga értékelésének a szakmai vizsgaszabályzattól eltérő szempontjai: –

***6. Eszköz- és felszerelési jegyzék***

|  |  |
| --- | --- |
|   | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Fegyverzet |
| 6.3. | Lövedékálló mellény |
| 6.4. | Speciális egyéni felszerelés és kiegészítői |
| 6.5. | Kényszerítő eszközök |
| 6.6. | Szolgálati járművek |
| 6.7. | Számítógép és perifériái (informatikai eszközök) |
| 6.8. | Híradástechnikai eszközök |
| 6.9. | Világító berendezés |
| 6.10. | Nyomtató |
| 6.11. | Telefon, fax |
| 6.12. | Járőr-, őr felszerelés |
| 6.13. | Figyelést, látást, tájékozódást segítő eszközök, berendezések |
| 6.14. | Okmányminták |
| 6.15. | Határforgalom-ellenőrzést szolgáló eszközök, berendezések |

***7. Egyebek***

7.1. Validáció: A határrendészeti rendőr szakirányú szakképesítésen túl a fő határrendészi ráépülés képzést megkezdheti az 52 861 06 0010 52 01 azonosító számú szakképesítéssel rendelkező határrendészeti rendőr, vagy 52 8912 01 azonosító számú szakképesítéssel rendelkező határrendész szakképesítésű hivatásos állományú személy is.

7.2. A szakmai és vizsgakövetelményben szereplő képzések tekintetében a szakmai kamarai jogkör gyakorlására, valamint a szakmai vizsgabizottságban való részvételre kijelölt szervezet:

|  |  |  |  |
| --- | --- | --- | --- |
|   | A | B | C |
| 7.2.1. | **azonosító száma** | **A szakképesítés-ráépülés megnevezése** | **A szakképesítés****ágazat/szakmairány szerint****illetékes szakmai kamarai jogkört gyakorló szerv, szervezet** |
| 7.2.2. | 55 861 03 | Fő határrendész | Országos Rendőr-főkapitányság |